फूलों की सुगंध से महकी पुष्पा गुजराल साइंस सिटी
रंगोंकी पहचान है फूल, हम सबकी मुस्कान है फूल। फूल जहां प्यार और सुंदरता का प्रतीक है, वहीं कुदरत का एक अनमोल तोहफा भी है। जो हमारी जिंदगी में खुशियों की महक बिखेरते है। खुशबूदार फूलों के महत्व को हम कभी भी नजर-अंदाज नहीं कर सकते। ये बात डॉ. प्रेम कुमार वाइस चांसलर जीएनए यूनिवर्सिटी ने पुष्पा गुजराल साइंस सिटी में शनिवार को करवाए फ्लावर शो में प्रदेश भर से आए 30 से ज्यादा स्कूलों के 800 के करीब विद्यार्थियों को संबोधित कर रहे थे। फ्लावर शो के आयोजन में फ्लावर कंपीटिशन, तरनतारन से आए गुरु गोबिंद सिंह गतका स्कूल के 12 युवकों की ओर से गतके के करतब और मैजिक शो के साथ-साथ खाने पीने के स्टाल भी लगाए गए।
फूलों के रंगों का जिंदगी में प्रभाव
ॉडॉ. प्रेम कुमार ने कहा कि विभिन्न मौकों पर विभिन्न किस्मों के फूल हमारे काम आते हैं। जैसे कि वर्षगांठ, विवाह-शादियों, जन्मदिन आदि। इसके अलावा अलग-अलग तरह के फूलों का मतलब भी अलग-अलग होता है जैसे कि गुलाब का फूल शुरू से ही अच्छा माना जाता है, सफेद रंग के फूल (शुद्धता), लाल रंग के फूल (प्यार) लवेंडर (संगुधता) पीला (आनंद) आदिफूलों का हमारी जिंदगी में अलग-अलग महत्व है। सुंदर और खुशबूदार फूलों से वातावरण का माहौल ही खुशनुमा हो जाता है। फूल अस्पताल में पड़े मरीज का तनाव भी दूर कर सकते हैं। वहीं उसके स्वास्थ्य में सुधार भी लाते हैं।
साइंस सिटी के डायरेक्टर डॉ. राजेश ग्रोवर ने कहा कि फ्लावर शो फूलों प्रति लोगों को सुचेत करेगा। उन्होंने कहा कि फूल मानवता को कुदरत की ओर से दिया गया बहुमूल्य तोहफा है। एक अध्ययनों के मुताबिक पंजाब में 2000 के करीब विभिन्न किस्मों के फूल के पौधे पाए जाते हैं। इनके अलावा पंजाब में महत्वपूर्ण बागवानी की किस्में पाई जाती हैं।
इस दौरान करवाए ताजे फूलों का मुकाबला बावा लालवानी पब्लिक स्कूल के रणजीत और अंशिता ने जीता, आर्य सीनियर सैकेंडरी स्कूल फगवाड़ा की कोमल दूसरे और दोआबा कालेज जालंधर की राधा रानी और जशमीत तीसरे स्थान पर रही। सूखे फूलों को संवारने के मुकाबले में मनमीत कौर बीएसटी सीनियर सेकेंडरी स्कूल सूजोकालिया प्रथम, बावा लालवानी स्कूल कपूरथला के अरमान और परपियोस दूसरे स्थान और गुरु अमरदास स्कूल कपूरथला की मनवीर कौर तीसरे स्थान पर रही।
पेंटिंग मुकाबले में गुरु हरिकृष्ण पबिलक स्कूल की पलकप्रीत कौर ने प्रथम, डीआरवीडीएवी सेंटर पब्लिक स्कूल फिल्लौर की ओवान ने दूसरा और एसपीएस बेगोवाल ने तीसरा स्थान हासिल किया। स्कूलों और कॉलेजों के बच्चों की ओर से भंगड़ा, गिद्दा और गतका पेश किया, जो लोगों की आकर्षण का केंद्र रहा।
30 स्कूलों के 25 किस्मों के फूल पेश किए
पुष्पागुजराल साइंस सिटी के हॉर्टिकल्चर जेई बलबीर सिंह ने जानकारी देते हुए बताया कि फ्लावर शो में इस साल प्रदेश के 30 स्कूल और कॉलेज के विद्यार्थियों की ओर से 25 मौसमी किस्म के फूलों को पेश किया गया। इसमें ऑर्चिड फ्लॉवर पहली बार लाया गया। इसके अलावा मेमुलस, बिजोनिया, नमेशिया और साइनेरिया फ्लॉवर आकर्षण का केंद्र रहे।
लजीज खाने का लुत्फ उठाया, इन्सुलिन प्लांट के लाभ बताए
फ्लावरशो में खाने-पीने के स्टाल भी लगे गए। स्कूली बच्चो ने बर्फ के गोले, छोले भठूरे, टिक्की, चाट, पावभाजी औरप पिजा आदि का लुत्फ उठाया। जमीदार सेवा केंद्र की ओर से सरबजीत सिंह जगदीप कौर ने मेडिसिनल प्लांट का स्टाल लगाया। इसमें विभिन्न तरह के मेडिसिनल प्लांट सजाए गए, इसमें स्टीविया, एलोवेरा, जवेन, इलाइची, काली मिर्च, इंसूलिन प्लांट, मिक्स मसाला और बून प्लांट आदि के प्लांट भी थे।
पुष्पा गुजराल साइंस सिटी में फ्लावर शो में विभिन्न फूलों को देखते लोग।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva